open-index/open-wikipedia-markdown huggingface dataset:
Gaikai

**Gaikai** është një kompani që ofron teknologji për shikimin e video lojërave me rezolucione të lartë online. Kompania është themeluar në vitin 2008 dhe është blerë në vitin 2012 nga Sony Computer Entertainment. Teknologjia që ofron ka një sërë aplikimesh, përfshi shikimin dhe luajtjen e video lojërave kudo ku ka një lidhuje të qëndrueshme interneti. 
Si një kompani e re, para se të blihej nga Sony, kompania njoftoi shtypin për një numër partnerësh me të cilët do të punonte për këtë teknologji në vitin 2010 duke përdorur shitjen direkte të lojërave, lojërat online në faqe të ndryshme, nga rishitës dhe nga prodhues të produkteve elektronike në masë. Më 2 korrik 2012, Sony deklaroi që një marrëveshje formale mes tyre ishte arritur dhe që Gaikai ishte shitur kundrejt Sony për shumën e 380 milion dollarëve duke e bërë kështu, shërbimin e tyre personal e të ri të lojërave të bazuara në cloud storage. Gjëja e parë që Sony bëri ishte integrimi i teknologjisë Gaikai në produktet e Sony, duke filluar nga PlayStation duke krijuar PlayStation Now dhe Remote Play.
BUILD Developer Event

BUILD është një konferencë (tashmë vjetore) që organizohet nga Microsoft me qëllim promovimin dhe afrimin e zhvilluesve të rrjetit duke përdorur produktet e tyre si Windows, Windows Phone, Windows Azure dhe teknologji të tjera të Microsoft. E para u mbajt në vitin 2011 dhe shërbeu si një pasardhës i mirë dhe i suksesshëm i Konferencës së Zhvilluesve Profesional (Professional Developers Conference) dhe i konferencës MIX (që synonte zhvillimin e rrjetit përqëndruar në teknologjitë e Microsoft). 

Në website e konferencës Microsoft shkruan: "Zhvilluesit mund të krijojnë eksperienca të reja për të arritur mijëra e miliona pajisje në tavolinat e punës, në xhepat dhe në dhomat e njerëzve. Klientët janë vetëm një klikim larg. Bashkohuni me ne në BUILD për një mundësi të paprecendent për të mësuar për zhvilluesit që ndërtojnë platformën Microsoft.
Android 1.5 Cupcake

Kapkejk ishte versioni i tretë komercial i Android OS. Ai u lëshua në prill 2009, duke blerë dhe suportin më të gjerë për të krijuar celular me touchscreen. Kapkejk përmirsoi mbështetjen e Bluetooth, funksionimin e cameras dhe ngarkimin e videove në YouTube. Android 1.5 u krijua në epoka të mëdha teknologjike, ku kishim boom-in e shitjeve nga HTC Hero/Eris, Samsung Moment dhe Motorola Cliq.
Android Eclair

Èclair ishte një hap i madh  
krahasuar me paraardhësit e tij. I prezantuar në 2009, Android 2.0 u vendos në fillim në Motorola Droid, duke sjellë përmirësime në shfletues, Google Maps dhe një nderfaqe grafike të re. Gjithashtu me Andriod 2.0 lindi dhe Google Maps Navigation i cili u ndërthur shumë mirë me sistemin GPS të navigimit. Android shumë shpejt i lëshoi vendin 2.1 i cili u vendos në Droid në dhjetor 2009. Ndërsa paisja e parë që mori Android 2.1 ishte Google Nexus One i cili u lancua në janar 2010 duke sjellë dhe grafika 3D. Kalimi nga kjo shkallë në një tjetër më të avancuar ishte e vështirë dhe me dhimbje për Android. HTC Desire dhe telefonat Legend u lancuan me Android 2.1  më vonë gjatë vitit.
Android 2.3 Gingerbread

Android 2.3 doli në treg në dhjetor 2010, së bashku me një model të ri celulari Google—Nexus S. Gingerbread solli disa llidhje të reja për Android, si p.sh. një lidhje më të qendrueshme ndërmjet menusë dhe dialogeve, por përsëri dukej si version i Android të cilin jemi mësuar më parë me shtesën e vetme të disa gjuhëve të reja. Tashmë Gingerbread suporton një teknologji më të avancuar si NFC (Near Field Communication) dhe SIP (biseda telafonike në internet). Gjithashtu dhe optimizimi i baterisë ishte një arritje e pranueshme.
Android 3.0 Honeycomb

**Android 3.0 Honeycomb** doli në përdorim në shkurt 2011 me Motorola Xoom. Është version i parë i Android i bërë ekskusivizht për tablet, duke i sjellë dhe elemente të reja në përdorim. Zëvendësimi i Status bar me System bar në fund të ekranit ishte një risi e re e ofruar nga tabletat Android. Gjithashtu dhe disa aplikacione standart të Google-it u update-uan me futjen e Honeycomb, duke përfshirë dhe Gmail dhe Talk app. Të dy u përmirësuan me fragmente, ku dhe aplikacioni Talk suportonte dhe video chat. Në ndërtimin e tij kemi dhe grafikat 3D dhe përshpejtuesit hardware të cilat u përmirësuan ndjeshëm. Nuk mund të flasim për Honeycomb pa përmendur dhe metoden e shpërndarjes së Google-it, të cilit prodhuesve u jepej një lloj kodi dhe license, të aprovuar nga Google-i nëse zgjedhja e tyre hardware-ike do të aprovohej.  Përmirësimet  e Honeycomb u anoncuan nga Google IO në maj 2011, që sollën dhe lindjen e Android 3.1 dhe Android 3.2.
Android 4.0 Ice cream Sandwich

Ashtë lëshuar më 18 tetor 2011. I quajtur ICS, më në fund u dizenjua Android 4.0, i cili sjell elementë dizajni të ri nga Honeycomb për telefona inteligjentë, duke ju referuar dhe eksperiencës të saj. Paisja e parë e njoftuar me ICS ishte Samsung Galaxy Nexus, ndërsa Motorola Xoom dhe ASUS Transformer Prime qenë tabletët e parë që u përditësuan.
Android 4.1 Jelly Bean

parapamje|djathtas|200px|Ekrani Kryesor i versionit Android 4.1
parapamje|djathtas|200px|Android 4.1 Jelly Bean
**Android Jelly Bean** u lëshua në 2012, me njoftimin e ASUS Nexus 7 së bashku me një përditësim të shpejtë për celularët Galaxy Nexus. Më pas gjatë vitit, erdhi lajmi i Nexus 10 dhe përditësimi i Jelly Bean 4 në 4.1 në 4.2 dhe 4.3, por emri i koduar nuk ndryshoi dhe mbeti Jelly Bean. Ky version u quajt dhe pika e kthesës për ANDROID, për shkak të shërbimit të përzgjedhur dhe me një dizajn të paçmueshëm, duke u bërë dhe një nga sistemet më të përdorshëm operimi për celularë.
Lorem ipsum

**Lorem Ipsum** është një tekst mostër i pavlerë në industrinë e printimit dhe faqosjes që vendoset në pjesën ku supozohet të jetë teksti që do të shkruajë përdoruesi. Pra, është thjesht një tekst që zë vendin bosh deri kur ka një tekst të përshtatshëm për t'u vendosur në atë pjesë.

Ky tekst është përdorur që në vitet 1500 kur një kompani printimi përdor këtë tekst në një libër që e kishte për të shfaqur atë ç'a mund të bënte kompania. Ky libër, fatmirësisht mbijetoi 5 shekuj dhe gjithashtu u bë pjesë edhe e shkrimit elektronik, duke mbetur kryesisht i pandryshuar. Më popullor u bë në vitet '60 kur programi Letraset Sheets u lançua dhe që kishte shumë nga ky tekst. Më vonë, duke filluar me Aldus PageMaker filloi të përdorej thuajse në çdo program që i duhej.

Qëllimi i tekstit është që të mbushë atë pjesë që duhet të jetë me tekst që do të vendoset nga përdoruesi, e në këtë mënyrë, për të bërë më të dukshëm disajnin dhe paraqitjen e një faqeje interneti apo të faqes së një libri. Edhe pse mund të mendohet se është një tekst thjesht i rastësishëm, në fakt e ka një kuptim dhe vjen nga një shkrim Latin nga viti 45 para Krishtit. Pjesa që ne njohim është e shkëputur nga "de Finibus Bonorum et Malorum" (The Extremes of Good and Evil - Ekstremet e së Mirës dhe së Keqes), shkruar nga Ciceroni. Në këtë libër trajtohen teoritë e etikës, shumë popullore gjatë Rilindjes. 

Ka shumë variante të Lorem Ipsum që janë ndryshuar herë pas here për qëllime të ndryshme. Prandaj duhet të jeni të sigurt që nuk ka ndonjë gjë të sikletshme apo ofenduese brenda.
Final Cut Pro X

Ky program për sistemet Mac OS X e bën editimin shumë më të shpejtë dhe më të rrjedhshëm se më përparë. Kohështrirja Magnetike (Magnetic Timeline) bën të mundur një kanavacë shumë fleksible që ju lejo të fokusoheni në tregimin e historisë për të cilën po bëhet videoja. Multicam e gjeneratës së re ju jep kontroll të paprecedent më përparë për editimin e projekteve me shumë kamera. Veglat e menaxhimit të fuqishëm të medias përfshijnë fjalë kyçe të bazuara në rang dhe Analiza Automatike të Përmbajtjes (Content Auto-Analysis) ju lejon që të etiketoni dhe filtroni shpejt dokumentet tuaja. Performanca e përpunimit me opsionin e aktivizimit të GPU-së së dyfishtë, me një "motorr" 64 bit dhe me procesim të shpejtë të sfondit deri në rezolucion 4K dhe më tepër i tundojnë profesionistët të kthejnë sytë nga Final Cut Pro X.
Viruset në sistemet Mac OS X

Ndërkohë që ende numri është më i vogël në krahasim me platforma si ëindoës apo Android, viruse ekzistojnë edhe për sistemet Mac. Në 3 vitet e fundit, ESET Malware Research Lab (Laboratori i Kërkimit të Viruseve i ESET) ka zbuluar dhe identifikuar shumë familje virusesh për Mac, me pikësynim parësor serinë e sistemeve të operimit Mac OS X. Ndër ta, më aktivi dhe më i zakonshmi është Flashback Trojan.

Nuk ka asnjë sistem operimi që të jetë 100% i sigurt ndaj viruseve, e këtu përfshihen edhe sistemet Mac, edhe pse ata vijnë me më shumë elementë sigurie apo aplikacione mbrojtjeje që krijojnë një mbrojtje me shumë shtresa. Viruset e para në Max OS X shfaqen që në vitin 2004 me Opener(Renepo). Në vitin 2006 zbulohet Leap A dhe që atëherë janë shtuar me ritëm më të madh. Edhe pse viruset e ëindoës nuk janë një rrezik real i Mac, produktet e Apple mund të shërbejnë si bartës, duke qënë se sistemi i sigurisë Mac nuk i zbulon dot sepse nuk e shohin si problem.

Për të marrë një dokument përsa i përket listës së viruseve për OS X, mund të kontaktoni stafin e AlbanianTech me një email. Më poshtë është një përshkrim i shkurtër i virusit të parë dhe i atij më të dëmshmit.
Amphimix ishte emri i virusit të parë dhe emri ishte i tillë për shkak të konceptit të një file MP3. Virusi vinte i maskuar si një këngë e formatit MP3. Rëndësia e këtij ishte sinkronizimi në kohë dhe aktivizohej vetëm në një kohë të caktuar. Gjithsesi, ai nuk është vënë re ndonjëherë si i pakontrolluar.
Flashback konsiderohet si më i madhi botnet (lloj virusi) i zbuluar deri tani në sistemet Mac. Ai ishte virus që funksiononte duke shkarkuar viruse të tjera nga interneti. Fillimisht (dhe më së shumti) përdorej nëpërmjet social engineering (metodë hack-imi) për të shkarkuar dhe instaluar viruset e tjerë. Përdoruesi mashtrohej për shkak se gjatë procesit ai shfaqte një pamje standarde dhe profesionale që shfaqin zakonisht programet kur instalohen. Pas instalimit, ai fillonte një komunikim me serverin në distancë duke transmetuar të dhëna si adresa MAC, versioni i sistemit, UUID, e më shumë.
Steve Wozniak

**Steve Wozniak** (i lindur më 11 gusht 1950) është i famshëm për zhvillimin e Apple 1 dhe Apple 2 dhe njihet si truri prapa kompanisë Apple. Në vitin 1976 ai bashkë me Steve Jobs zhvilluan hardëare, bord qarku dhe sistemin e operimit për kompjuterin e parë Apple. Pas tij, Wozniak zhvilloi kompjuterin e parë personal me grafikë me ngjyra me gjuhën Integer BASIC dhe kjo pajisje mori emrin Apple 2.

Për disa kohë pas shkëputjes nga Apple, Steve ëozniak jepte mësim në një shkollë fillore për lëndën e kompjuterikës. Në vitin 2006 ai boton autobiografinë e tij "iWoz: From Computer Geek to Cult Icon (Nga entuziast kompjuteri në ikonë kulti). Tani ai punon si Krye Shkencëtar për Fusion-io.
Laptopi i parë

Laptopi i parë në treg per perdoruesit ne mase ka qënë Toshiba i modelit T1100 në vitin 1985 dhe kjo u bë koha kur Toshiba filloi të bëhej një forcë dominuese në tregun e comptuerave. Mund të punonte me sistemin e IBM, sistemi më i parhapur i asaj kohe dhe kushtonte fillimisht 1899$. Ai peshonte 4.1 kilogram dhe kishte një procesor prej 4.77 MHx dhe 256KB RAM. 

Në kohën kur ky laptop doli në treg u reklamua si kompakt, i vogël dhe i lehtë mjaftueshëm për të zënë vend në një valixhe të vogël pune. Nëse e krahasojmë me stardarded e sotme, për shembull, me MacBook Air, mund të gjejmë goxha ndryshime në lidhje me aspektin e portabilitetit.

Ndryshe nga laptopët sot që kanë një HDD ose një SSD, T1100 nuk kishte drive memorieje por të dhënat ruheshin dhe menaxhoheshin nëpërmjet disqeve floppy, të cilat ishin të brendshme dhe të jashtme. Mbrapa, laptopi kishte një buton që të lejonte të zgjidhje se cilin lloj floppy do përdorje. 

Ekrani i tij ishte një ekran LCD reflektiv 640x200 pixel dhe mund të shfaqte vetëm 25 rreshta me nga 80 karaktere secili. Madhësia e ekranit ishte 10.2 inch dhe nuk kishte ngjyra por ishte vetëm bardhë e zi. Edhe kjo, është sërish një fushë ku mund të krahasohet pa problem me një MacBook Air.

Nuk mund të flasim shumë për lidhje të jashtme për këtë laptop sepse, duke filluar, ai nuk kishte mundësi të lidhej me wireless. Nga ana tjetër, ende nuk kishin filluar të përdoreshin portat USB. Kishte një dalje për display të jashtme të tipit RGB por që nuk lejonte që të kishe display të dyfishtë, vetëm njëra mundësi ishte e disponueshme. Për printerin përdorej një lidhës me 25 pine.

Presidenti i sotëm i Toshiba-s, Atsutoshi Nishida, në atë kohë ishte menaxheri i projektit të ndërtimit të këtij laptopi primitiv por pionier për kohën. Ai ka thënë se që të gjithë ishin skeptikë nëse kjo pajisje do të shitej dhe grupit të këtij projekti iu desh të kalonte vështirësi të mëdha. Fatmirësisht, as ai dhe asnjëri nga grupi i ndërtimit nuk u dorëzua dhe mori mbështetje pasi grupi u zotua që do të shiste 10 000 pajisje për një vit, gjë që e arriti. ëndrra e tij ishte që laptopët të vinin në përmasa më të vogla, ditë që sot ka ardhur, e njëri nga ata përfaqësues është MacBook Air.
Kevin Mitnick

Tashmë një këshillues i sigurisë kompjuterike, Kevin Mitnick ka qënë hacker dhe është akuzuar për një seri krimesh. Ai theu sigurinë e kompjuterëve të kompanive tëknologjike dhe të telekomunikacionit më të mëdha në botë si Nokia, Motorola, Fujitsu Siemens dhe Sun Microsystems. Ai e përkufizoi aktivitetin e tij si “Social Engineering” (Inxhinieri Sociale) për të legalizuar veprimet e tij. Ai gjithashtu hack-oi sistemin e transportit të autobuzëve të Los Angeles për të pasur mundësi të udhëtonte falas nëpër qytet me autobuzë. Hack-imi i tij më i madh ishte thyerja e sistemit DEC për të pasur akses në kodin burim të VMS (Virtual Memory System) nga ku ai kishte mundësi të merrte rreth 160’000 $. Ai fitoi privilegjet e plota administrative në mini-kompjuterat e IBM në institutin e edukimit në Los Angeles, vetëm për një bast.
Gjok Beci

**Gjokë Gjin Beci** (Zajs, Shqipëri, 30 korrik 1939 - Tiranë, 14 shkurt 2014), autor tekstesh këngësh dhe poezish shqiptar. 

Nisi punë në vitin 1955 si mësues në Mirditë, dhe vitet 1960-67 ishte gazetar i Radio Gjirokastrës në Gjirokastër dhe u kthye në Mirditë si drejtor i Bibliotekës së Shtetit në Rrëshen për vitet 1967-74. Me kthimin në Rrëshen nisi shkrimin e teksteve të këngëve dhe në vitin 1970 botoi një përmbledhje poezish, "Kur zgjohen bjeshkët".

Mbas një periudhe "punë korrektonjëse" në ndërmarrjet e ndërtimit të Rrëshenit, në vitet 1979-1985 u bë drejtor i shtëpisë së kulturës në Rubik dhe nga viti 1985 e deri në vitin 1992 ishte drejtor i qendrës së kulturës në Rrëshen.

Ka shkruar tekste këngësh të paraqitura në 18 festivale të RTSh-së, ku njihet për “Rrjedh në këngë e ligjërime” të vitit 1980, të kompozuar nga Fehmi Ibrahimi dhe të kënduar nga Vaçe Zela, si dhe për ansamblin folklorik të Mirditës, kënga e të cilit "Xhamadan i trimërisë" mori çmimin e parë në Festivalin Folklorik të Gjirokastrës në vitin 1978.

Pas viteve '90 botoi dhe disa libra të tjerë me poezi, dhe u njoh për këngën "Kosova e shqiptarisë."

Në vitin 2009 u dekorua me titullin “Mjeshtër i madh i punës”nga presidenti Bamir Topi.
Robert Morris

**Robert Tappan Morris** është krijuesi i virusit (i llojit Worm=krimb) të parë të internetit të quajtur “Morris Worm” kur ai ishte student në Universitetin Cornell. Aty ai filloi të shkruante kode për ëorm-se me qëllim që të zbulonte se sa e madhe ishte bota e internetit. Por Worm-i thjesht uli shpejtësinë e internetit dhe e bëri sistemin të papërdorshëm. Nuk kishte asnjë mënyrë për të ditur se sa kompjutera u infektuan po ekspertët e vlerësuan numrin në 6000 kompjutera të ndryshëm. Dënimi i tij u vendos 3 vjet burgim, 400 orë shërbim komuniteti dhe një gjobë prej 10’500 $. Tani për tani, ai është profesor në MIT (Massachisetts Institute of Technology) në laboratorin e Shkencave Kompjuterike dhe Inteligjencës Artificiale (Computer Sciences and Artificial Intelligence Laboratory). Ai ishte personi i parë që u dënua nga ligji i krimit kibernetik i vitit 1986 (Computer Fraud and Abuse Act).
Aplikacioni Siri

Motoja është "Siri. Dëshira juaj është urdhër."
Siri është një asistent personal inteligjent (ose mund të konsiderohet si një navigator i zgjuar në smartphone) dhe funksionon si një aplikacion në sistemet iOS. Aplikacioni përdor një gjuhë të zgjedhur nga përdoruesi për t'iu përgjigjur pyetjeve që i bëhen aplikacionit, për të dhënë rekomandime dhe për të performuar veprime me aplikacione të tjera. Apple deklaron se aplikacioni regjistron preferencat e përdoruesit dhe me kalimin e kohës personalizon detyrat (a mos është ky fillimi i inteligjencës së mirëfilltë artificiale??). Fillimisht, Siri u shtua në App Store në 28 prill 2010 dhe Siri Inc. deklaroi se po fillonte të punonte për të njëjtin aplikacion për Blackberry por këto plane u anulluan pasi Siri Inc. u ble nga Apple.

Aplikacioni origjinar ndaloi së funksionuari më 14 tetor 2011 ndërsa ditëlindja e Siri nga Apple u deklarua më 4 tetor 2011 me prezantimin e iPhone 4S. Detyrat që mund të realizojë Siri janë me ndërveprim me aplikacione të tjera ndër të cilat rreshtohen: alarmet e kujtesës, parashikimi i motit, tregjet e aksioneve financiare, mesazhet, emailet, kalendari, kontaktet, shënimet, muzika, ora, shfletuesit e internetit, hartat, etj. Momentalisht, deri tani, Siri suportohet në gjuhët anglisht (me theks amerikan, kanadez, australian dhe britanik), frëngjisht, gjermanisht, gjuhë japoneze, gjuhë koreane, italisht (me theks italian dhe zviceran), spanjisht (me theks meksikan dhe spanjoll), gjuhën mandarine (me theks kinez dhe tajvanez) dhe gjuhën kantoneze. Versioni më i fundit me të cilin mund të punojë pa problem Siri është iOS 5.0.

Detyrat që Siri i realizon për ju, në fakt, mbarojnë më shpejt nga sa do të mbaronin nëse ju do të përdornit aplikacione të tjera për shkak të metodës që përdor Siri duke thirrur në mënyrë direkte aplikacionin që ju kërkoni. Thirrjet e telefonatave kryhen për punë sekondash vetëm duke thënë emrin e kontaktit tuaj (në gjuhën ne të cilën keni telefonin). Lehtësi të mëdha shfaqen gjithashtu në shkrimin e emaileve dhe mesazheve, në kërkimin e dosjeve në memorie, në leximin e teksteve, në postime në Facebook ose Tëitter, etj. Më poshtë është një pjesë nga ajo që shkruhet në ëebsite e Apple në lidhje me Siri:

"Siri ju lejon të përdorni komandat zanore për të dërguar mesazhe, për të planifikuar një mbledhje, për të telefonuar, dhe shumë më shumë. Kërkojini Siri-t të bëjë diçka për ju vetëm duke folur normalisht. Siri e kupton atë që je duke thënë, e di se çfarë ke ndërmend dhe të kthen edhe përgjigje. Siri është i lehtë për t'u përdorur dhe bën aq shumë sa do të gjeni gjithnjë e më shumë mënyra për ta përdorur."

Për më tepër do të vijmë në ditët në vijim me artikuj të tjerë në lidhje me iOS dhe me Siri dhe gjithashtu po përgatisim një video-analizë për iPhone, iOS dhe për Siri në veçanti.

## Referimet
## Lidhje të jashtme
Jonathan James

Ai është mjeshtri i të gjithë hacker-ave që thyen sistemin dhe patën akses në serverin e Departamentit të Mbrojtjes në vitin 1999, gjë që i dha atij emrin c0mrade (Comrade – Shoku) që në moshën 16 vjec. Gjithashtu, ai hack-oi edhe sistemin e NASA-s. Vjedhja e softëare-ve të NASA-s dhe sulmet DDoS më vonë e futën atë në telashe. Për shkak se ai ishte minoren, dënimi i tij u reduktua në 6 muaj burgim dhe me kushtin që të betohej që nuk do të përdorte më kurrë kompjutera.
Gameleon

Imagjino një lojë, krijoje me Gameleon dhe luaje me shokët e tu!

Kjo është çka produkti më i ri “Gameleon” mund të ofrojë pa asnjë kosto duke filluar që sot.
Mund të krijoni, publikoni dhe luani lojra duke përdorur vetëm një shfletues!
Gameleon bazohet mbi teknologjitë e HTML5 dhe është komplet i bazuar në burim të hapur. Nuk nevojiten aftësi programimi dhe nuk ka plugin-e- Gjithçka është vizuale dhe pa pagesë.
Mund të ftoni miqtë tuaj, të ndërmerrni veprime në editor, ose të rrisni vëmëndjen e lojërave tuaja dhe çdo veprim që bëni do ju sjelli pikë që mund t’i shpenzoni për asete të

Krijimi i objekteve:
Një nga veçoritë kryesore të çdo loje, është ndërveprimi i çdo lojtari me objektet e nivelit: kundërshtar, përbindësha, miq, arka thesare dhe më tëpër.
Mund të tërhiqni më pak klikime objekte të reja në hartë, ku një objekt “dummy” do vendoset derisa të vendosni t’i jepni një pamje vizive objektit.

Krijimi i hartave:
Mund të ngarkoni një imazh të hartës në sfond (e përfunduar me tekstura dhe objekte mjedisore etj.) dhe mënjëherë me disa klikime krijoni poligonet që do përcaktojnë pengesat, muret dhe territoret që mund të kalohen dhe të tjera.

Projekti është në fazën e beta-s së hapur dhe suportohet nga Mozilla WebFWD
Për më tëpër mund të vizitoni faqen zyrtare: www.gameleon.co
Dennis Ritchie

thumb|Dennis Ritchie, 2011
**Dennis MacAlistair Ritchie** ( 9 shtator 1941 - 12 tetor 2011) ishte një shkencëtar kompjuterik amerikan.  Ai zhvilloi gjuhën e programimit  C dhe ishte bashkëpunëtor në zhvillimin e sistemit të operimit UNIX. Ndër të tjerë, ai punoi për Alcatel-Lucent dhe për Bell Labs.

Dennis Ritchie ndryshoi epokën dixhitale duke krijuar Gjuhën C. Gjuhë të tjera që janë shkruar në C janë Lisp, Visual Basic, Pascal, COBOL, Turbo pascal 7.0, PL/1, ADA, etj. Për programuesit e rinj, Gjuha C është shumë e përshtatshme për shkak të sintaksës së thjeshtë. 

Dennis Ritchi mori çmimin Turing bashkë me kolegun e tij Ken Thompson për implementimin dhe zhvillimin e sistemit UNIX në vitin 1983. Gjithashtu ka marë Medaljen Hamming nga IEEE në 1990 dhe Medaljen Nacionale për Teknologji nga presidenti Bill Clinton në 1999. Ai ka shkruar së bashku me **Brian Kernighan** librin : Gjuha e programimit C i cili ka qënë shumë i suksesshëm.
Ruajtja në Re

**Cloud Storage** eshte bere se fundmi trendi me i mire dhe me i perdorshem ne ruajtjen e te dhenave per kompani kryesisht por gjithashtu edhe per individe. Si term, Cloud Storage mund te perkufizohet si nje model rrjeti i ruajtjes se te dhenave te ndermarrjes  ku te dhenat nuk jane te ruajtura vetem ne computerin e perdoruesit por jane gjithashtu te gjendura edhe ne "pishina" virtuale te te dhenave qe zakonisht hostohen nga persona/kompani te trete qe kane qendra te medha hostimi (perkufizim i marre nga Wikipedia).

shkurtimisht dhe me fjale te thjeshta, Cloud Storage ka te beje me ruajtjen e te dhenave ne nje pajisje tjeter, jo ne HDD tuaj. Ju normalisht qe keni akses ne te dhenat tuaja ne kete pajisje tjeter por qe kjo pajisje e ruajtjes se te dhenave nuk ndodhet aty me ju por diku tjeter.

Pervec faktit qe me Cloud Storage ju mund te perdorni nje sasi te madhe memorieje qe nuk ka pse ta keni aty ne computerin tuaj, ju mund te keni akses ne te nga kudo. Nuk eshte nevoja te keni me vete nje pajisje fizike gjithmone per te dhenat tuaja por mund te logoheni ne sistemin tuaj Cloud Storage dhe mund te perdorni te dhenat tuaja, nga kudo dhe kurdo. Madje, me planin e duhur financiar qe ofrohet nga kompania e hostimit, ju mund te perdorni Cloud Storage si kompani ose ndermarrje dhe ne account-in tuaj te Cloud Storage mund te logohen dhe te perdorin ato te dhena gjithashtu.

Akoma me shkurtimisht, Cloud Storage te ofron mundesine qe te kesh te gjitha te dhenat e tua te computerit me vete kudo qe te shkosh pa nevojen e computerit apo HDD tend por vetem me akses ne internet.

Pavaresisht numrit te madh te avantazheve qe ofron Cloud Storage, ka nje sere rreziqet qe vijne bashke me te. Te dhenat qe ruhen ne Cloud Storage normalisht qe nuk eshte kushedi e veshtire te aksesohen nga kompania e hostimit, edhe pse ata jane te ndaluar ta bejne kete. Gjithashtu, ekziston mundesia e hakimit dhe e vjedhjes se informacionit, dhe gjithashtu edhe e shkaterrimit dhe humbjes se te dhenave. Pavaresisht aq shume te mirave, Cloud Storage ka edhe nje numer te mire konkurrentesh te forte si USB qe po e rrisin gjithnje e me shume sasin e informacionit dhe ulin cmimin, Wired HDD, etj.
HTC One Max

Ekrani i HTC One Max është 5.9 inch me një rezolucion prej 1920×1080p, gjë që çon në 373 pixel për inch. Sistemi i operimit, siç munc të pritej, është Android 4.3. Procesori është 1.7 GHz Qualcomm Snapdragon 600 dhe vjen me 2GB memorie RAM. Grafika gjithashtu suportohet nga Qualcomm me Adreno 320. Memoria e brendshme shkon në 32 GB e tipit NAND flash dhe gjithashtu suporton edhe microSD. Kamera mbrapa është 4 MP dhe kamera përpara 2.1 MP. Madhësia e smartphone është gjithsej 164.5 × 82.5 × 10.29 mm dhe pesha shkon në 217 gram. I gjithë ky smartphone shkon në 299 $ (me kontratë).

Pamja e HTC One Max të kënaq sytë me logon HTC mbrapa, me bokset e tingullit BoomSound përpara. Gjithsesi, bokset nuk janë të vendosura drejt dhe pjesa e mbrapme ishte e mundur të hiqej. Sensori i gishtit ishte goxha i ngadaltë. Madhësia e shtuar duket se i ka dhënë mundësi kompanisë të zmadhojë baterinë. Ndryshe nga paraardhësi, nuk është në trup alumini por HTC kthehet te plastika. 

Për shkak të madhësisë, nuk është e mundur që të punohet me vetëm një dorë dhe me dy duar duket pak si i vogël. Kamera Ultra Pixel trashëgohet thuajse njësoj në të dyja modelet,  me të mirat dhe të këqijat e veta. Fatmirësisht, mbetet avantazhi i fotove të një cilësie të mirë në errësirë. Në lidhje me fuqinë e procesimit, Snapdragon 600 është goxha i mirë, por versionet më të reja nga Qualcomm e eklipsojnë në mesditë. Kështu, performanca qëndron pak më mbrapa se paraardhësi. 

Përfundimisht, nëse një përdorues kërkon një smartphone Android, mund të gjejë edhe më të mëdhenj e më të padobishëm se sa One Max. Gjithsesi, pavarësisht jetëgjatësisë së baterisë, trupit plastic të ngjashëm me aluminin apo edhe ekranit të mahnitshëm, ndjesia që do të keni gjatë përdorimit mund të mos jetë ajo që prisni. Procesori i dobët dhe mungesa e shtesave që priteshin, i japin një disavantazh të madh HTC One Max.
Sony Xperia E2

**Sony Xperia E2** eshte një smartphone me LTE dhe që do të jetë më i përballueshëm në çmim për përdoruesit. 

Ndryshe nga Sony Xperia E, E2 do të ketë lidhje LTE, ose të paktën, kjo deklarohet. Nuk ka shumë të dhëna për pajisjen deri tani por gjithsesi, meqë modeli origjinal ishte pajisje e lirë me ekran 3.5 inch HVGA, pritet që E2 të ketë gjithashtu specifika të ngjashme.

Pritet që smartphone LTE të përballueshëm në çmim të bëhen gjithnjë e më të përhapur vitin tjetër dhe Xperia E2 do të jetë vetëm njëri prej tyre. Meqë Android KitKat 4.4 nuk kërkon shumë fuqi hardware, mbase nuk do të ishim gabim nëse do të kishim pritshmëri që të vijë me KitKat 4.4.
Samsung Ativ Book 9 Plus

**Samsung Ativ Book 9 Plus** vleresohet si laptopi me rezolucioninme te madh deri tani (gusht 2013). Ai do te kete nje ekran 13.3 inch me rezolucion 3,200x1,800 pixel dhe me nje rezolucion te tille mundet fare lehte te marre titullin si laptopi 13 inch me rezolucionin me te larte deri tani. Perberja e jashtme eshte me Gorilla Glass (i dizenjuar posacerisht qe te kete rezistence te madhe ndaj gervishtjeve) dhe shfaqja eshte 2.8 here me e paster (dhe e mprehte) sesa nje monitor/ekran full HD, per shkak te teknologjise SuperBright qe jep mundesine te ruhet pamja e qarte edhe ne mjedis me diell.

Parametrat e ketij laptopi normalisht qe i pergjigjen edhe cmimit dhe ai vjen me nje procesor Intel Core i5 i gjenerates 4, me 4GB RAM dhe me 128GB SSD. Edhe bateria nuk zhgenjen me pune deri ne 7.5 ore. Sistemi i instaluar ne blerje eshte Windows 8.  Ekrani me prekje (touch screen) mund te rrotullohet 180 grade per perdorim me te mire e per me shume efektivitet. 

Ky eshte produkti me i fundit i Samsung ne luften kunder Apple, qe mesa duket, po e sjell betejen edhe ne fushen e laptopeve duke konkuruar fort dhe denjesisht MacBook Air Pro me serine e laptopeve te Series 9.
Nokia LUMIA 1020

parapamje
Me 41 MegaPixel është qartazi prodhuar me qëllim kryesor fotografinë. Gjithsesi, një problem që është vënë re jane aplikacionet e shumta për fotografinë, të cilat u konsideruar jo të lehta në përdorim.
Modeli në fjalë është shumë i ngjashëm në formë dhe design me Nokia Lumia 920 dhe 928, por për shkak të kameras, është pakëz më i trashë. Sistemi i Operimit është sistemi me të cilin kompania finlandeze ka bashkëpunuar prej shumë vitesh, Windows Phone 8. Pa harruar dhe lentet Carl Zeis të cilat janë 6 në total dhe arrijnë cilësinë e rezolucionit 1020. Me një procesor  1.5 GHz, me 2 GB RAM dhe me 32 GB memorie të brendshme modeli në fjalë ka qenë i konsideruar si një nga më cilësorët.

## Specifikimet 
Ekrani: 4.5’ Inch, AMOLED HD plus një rezolucion 1,280x768-pixel
CPU - 1.5 GHz Snapdragon Dual Core
Ram – 2 GB
Memorie te brendshme - 32 GB
OS-WINDOWS PHONE 8
Camera: 41 Megapixel 
Video full HD 1080p

## Referime
Shtypi 3D

Printimi 3D është një teknologji që po përhapet gjithmonë e më shumë ditët e sotme. Përmes tij mund të printoni objekte tre përmasore në shtëpinë tuaj. Prej vitesh printimi 3D ka qenë një temë mjaft e përfolur, duke filluar nga artikujt e mediave të teknologjisë e deri tek konferencat e bisedat në TED. Por si funksionon vërtet printimi 3D dhe çfarë mund të sjellë për ne?

**Si funksionon printimi 3D**

Fillimisht, duhet të dizajnoni objektin. Objektet dy përmasore nuk ju hyjnë në punë pasi printimi 3D kërkon një model “të fortë, pra një lloj protopi virtual. Mund t’ju duhen edhe lloje të ndryshme materialesh, si plastika, goma, metali apo letra, të gjitha në varësi të objektit përfundimtar që do të krijohet.

Se si del një objekt nga printeri 3D, kjo varet nga një model në tjetrin. Imagjinoni një printer me bojë – por, në vend të bojës, printeri 3D përdor materialet e përmendura më lart. Dhe në vend që të printojë në vetëm dy drejtime, ai printon në tre. Printimi i një objekti tre përmasor kërkon më tepër kohë sesa thjesht printimi i një dokumenti – madje, mund të duhen orë ndoshta edhe ditë për ta përfunduar objektin.

**E ardhmja e printimit 3D**

Printimi 3D mund të jetë teknologjia më revolucionarizuese që ka krijuar njeriu në aspektin e krijimit të objekteve. Për shembull, NASA mund t’i dërgojë në Mars astronautët me një printer 3D. Prej atje ata mund të printojnë gjithçka që u duhet. Doktorët mund të printojnë organe për një person që ka nevojë për transplant. E njëjta gjë mund të bëhet edhe me mishin, për të zgjidhur problemin e urisë në botë. Janë të gjitha të mundshme me printimin 3D dhe të gjitha mund të ndodhin në një të ardhme të afërt. Printerët 3D gjenden tashmë në treg.

**Rreziqet e printimit 3D**

Një nga problemet më të mëdha që diskutohet në lidhje me printimin 3D janë prodhimi i armëve. Printimi 3D ngre edhe çështje në lidhje me pronën intelektuale pasi njerëzit mund të kopjojnë gjithçka përfshi makinat, kompjuterët, mobilet dhe në përgjithësi produktet që kanë patentë.

Por, në fund të fundit, printimi 3D është një prej atyre teknologjive që ngre shumë probleme ligjore dhe çështje sigurie, të cilat janë ende të paimagjinueshme nga ne. Dhe, ashtu si interneti, edhe ai mund të bëjë progres të jashtëzakonshëm e shumë më të shpejtë se ligjet.

## Shiko edhe 
* Shtypi

## Referime
Ekran TV – Refleksione estetike për imazhin

**Ekran TV** – Refleksione estetike për imazhin me Autor Dhimitër Gjoka. Botuar nga "Dudaj", Tiranë  2013. Faqet e librit 306. 

Programet televizive të menaxhuara mirë janë një punë shkencore, studim, aftësi, këmbëngulje, vullnet dhe, mbi të gjitha, profesionalizëm. Të studiosh gjithçka që ka të bëjë me dëshirat e publikut që, për grupmosha të ndryshme, kanë kërkesa të ndryshme, është si një minierë e pambarimtë produkti që nuk shteret kurrë. Koha ecën dhe jeta ka kërkesa të përditshme më të larta se të djeshmet. Kush më shumë sesa ekrani i sjell më afër për t’i prekur, parë dhe jetuar ballë për ballë? Një kanal televiziv është i suksesshëm kur ka bërë përzgjedhjen e mirë të krijuesve, skenaristë, regjisorë, gazetarë, drejtues emisioni, kameramanë, montazhierë, etj. Ata janë motori që vë në lëvizje këtë industri të madhe prodhimi. "Ekran TV - Refleksione estetike për imazhin" shërben si një pasqyrë, ku mund të zbulojmë anët e imta të profesionit të gazetarit, të regjisë dhe jo vetëm. Ky libër shërben si udhërrëfyes, si një mënyrë për t’u njohur me televizionin dhe për të qenë pjesë e tij.
Drupal

## Hyrje
'Drupal' është një platformë për zhvillimin e rrjetit, me burim të hapur dhe falas për përmbajtje online dhe për komunitetet e përdoruesve. Drupal suporton disa nga websitet më të ngarkuara në rrjet dhe mund të përshtatet virtualisht me çdo dizanj vizual. Drupal punon në miliona faqe interneti, përfshirë edhe faqen zyrtare të Shtëpisë së Bardhë whitehouse.gov, Forumin Ekonomik Botëror, Universitetin e Stanfordit dhe Examiner.com.

Drupali u krijua para mbi dhjetë vitesh dhe u lançua si një program me burim të hapur (open source) nën Licensën Publike GNU. Kjo do të thotë që është plotësisht falas për t’u shkarkuar, përdorur apo modifikuar. Nuk ka nevojë t'u blerë, për licensa apo pagesa mirëmbajtjeje. Sistemi i Drupalit është për përdorues të shumëfishtë, duke i lejuar vizitorët të logohen ose të lundrojnë në website pa pasur u loguar. Ju kontrolloni nivelet e aksesit dhe mund të ndryshoni rolet për leje aksesi në nivele të ndryshme. Drupali mund të hostojë dhe gjithashtu edhe të promovojë përmbajtjen tuaj duke arritur një audiencë të gjerë në Twitter, Facebook dhe të tjera rrjete sociale. Gjithashtu, Drupali është i mirëoptimizuar edhe për kërkimet në motorët e kërkimit.
Logoja Drupal

### Logoja e Drupal
Themelues dhe autor origjinal i Drupalit është Dries Buytaert dhe lançimin fillestar e ka pasur në janar 2011. Versioni më i fundit i qëndrueshëm është ai 7.24 i datës 20 nëntor 2013. Sistemi është shkruar në PHP dhe është i disponueshëm në të gjitha platformat, me një madhësi prej vetëm 11.4 MB. Në gusht 2013 kishte më shumë se 22,900 shtojca të kontribuara falas nga komuniteti, të njohura si modulet e kontribuara. Në nëntor 2013 të regjistruar ishin 30,000 zhvillues por edhe pse Drupali ofron një ndërfaqje të sofistikuar programimi për ta, nuk kërkohen aftësi programimi për instalimin bazë të website dhe për administrimin.

## Lidhje të jashtme
Google Hangouts

**Google Hangouts** është një platformë e mesazhimit të drejtpërdrejtë (instant messaging) dhe e video-çatit e zhvilluar nga Google që u lançua më 15 maj 2013 gjatë fjalës së hapjes së konferencës I/O të Google. Deri në atë moment, Google kishte 3 platforma të ndryshme mesazhimi: Talk Google+, Messenger dhe Hangouts. Secila prej tyre kishte nga një funksion të veçantë por me bashkimin në Hangouts u bë një platforma për të gjitha shërbimet sipas nevojës së përdoruesit. Sipas Google, Hangouts pritet të jetë e ardhmja e telefonisë.
Hangouts

Hangouts

Deri para lançimit të Hangouts, shërbimet e Google nuk ishin ndër të parat. Konkurrenca nga Facebook Messenger, iMessage, WhatsApp, Skype apo të tjerë, ishte goxha e madhe për të kaluar shërbimet e Google. Ajo që i duhej Google ishte një sistem i unifikuar që t’i kishte të gjitha shërbimet brenda. Për këtë, u mblodhën disa skuadra zhvillimi të Google për të punuar të gjitha për sistemin. Në shqip, Hangouts mund të përkthehet si “Vendtakim” ose “Vendtakimet” ose më saktë, ka kuptimin e “një vendi ku takohen dhe rrinë njerëzit” (kuptimi i cili përdoret më shumë nga të rinjtë).

Hangouts të ofron të përdorësh shërbimin e bisedës për dy ose më shumë përdorues. Ai aksesohet shumë lehtë nga përdoruesit e Gmail, Google+ dhe nga aplikacionet për Android dhe iOS. Në iOS aplikacioni i Hangouts nuk integrohet plotësisht në Google Voice ndërsa në Android suporti i SMS nuk integrohet plotësisht. Integrimi pritet të vijë gjatë këtij viti. Ndër kritikat kundër Hangouts është fakti që për një numër përdoruesish nuk shfaqet statusi online, gjë që normalisht është standarde. Një kritikë tjetër është që Google nuk po mbështet protokollin XMPP open source aq sa duhet.
3G

**3G** është gjenerata e tretë e teknologjisë së telekomunikacionit celular me valë. Është përmirësimi mbi 2G, 2.5G, GPRS dhe 2.75G Norma të përmirësuara të të dhënave për rrjetet GSM Evolution, duke ofruar transferim më të shpejtë të të dhënave dhe cilësi më të mirë zëri. Ky rrjet u zëvendësua nga 4G, dhe më vonë nga 5G. Ky rrjet bazohet në një sërë standardesh të përdorura për shërbimet dhe rrjetet e përdorimit të pajisjeve celulare dhe të telekomunikacionit celular që përputhen me specifikimet e International Mobile Telecommunications-2000 (IMT-2000) nga Unioni Ndërkombëtar i Telekomunikacionit. 3G gjen aplikim në telefoninë zanore me valë, akses në internet celular, akses fiks në internet pa tel, video thirrje dhe televizor celular.

Rrjetet e telekomunikacionit 3G mbështesin shërbime që ofrojnë një shpejtësi transferimi informacioni prej të paktën 144 kbit/s. Lëshimet e mëvonshme 3G, shpesh të shënuara 3.5G dhe 3.75G, ofrojnë gjithashtu akses me brez të gjerë celular prej disa Mbit/s në telefonat inteligjentë dhe modemët celularë në kompjuterët laptopë. Kjo siguron që mund të aplikohet për thirrjet zanore me valë, aksesin në internet celular, aksesin fiks në internet me valë, video-telefonatat dhe teknologjitë e televizorit celular.

Një gjeneratë e re e standardeve celulare është shfaqur përafërsisht çdo të dhjetën vit që kur sistemet 1G u prezantuan në 1979 dhe në fillim të mesit të viteve 1980. Çdo gjeneratë karakterizohet nga breza të rinj të frekuencave, shpejtësi më të larta të të dhënave dhe teknologji transmetimi jo të përputhshme me prapavijën. Rrjetet e para komerciale 3G u prezantuan në mesin e vitit 2001.

## Shiko edhe 
* 4G
* 5G

## Referime
Jotoleranca ushqimore

**Jotoleranca ushqimore** është një reagim kronik i organizmit ndaj ushqimeve që konsumohen më shpesh (të tilla si gruri, qumështi, domatja, vaji, mishi, kafeja, etj). Përmes testit për intolerancën ushqimore mund te kuptoni nese keni intolerance ushqimore. Quhet Test citotoksik dhe është metoda më e besueshme diagnostikuese e intolerancës ushqimore. Me këtë test ne mund të kontrollojmë të gjitha ushqimet themelore të dietës sonë të përditshme si: drithërat, mishin, peshkun, produktet e qumështit, vezët, vajrat, frutat, perimet, ushqimet pikante, pijet, etj. Testi citotoksik është një provë laboratorike qe kryhet nga laboratorë të specializuar posaçërisht për intolerancat ushqimore. Teknika është e bazuar në monitorimin e veprimit midis qelizave të bardha të gjakut (limfociteve T-hellper) dhe alergeneve ushqimore. Testi kryhet me gjak dhe rezultati eshte specifik per cdo pacient.

## Shiko edhe 
* Ushqimi
* Mbipesha

## Referime
Tatimi mbi vlerën e shtuar

**Tatimi mbi vlerën e shtuar**, shkurt **TVSH**, është një tatim mbi qarkullimin e mallrave dhe shërbimeve (konsumin). Ai mblidhet nga personat që janë të regjistruar për këtë lloj tatimi nëpërmjet shitjes së shërbimeve dhe kryerjes së furnizimeve të ndryshme që i bëjnë konsumatorit më të parë.  

Çdo person i tillë në qarkullimin që kalon mallin apo shërbimin nga burimi i furnizimit dhe deri te konsumatori i fundit vendoset një vlerë e shtuar e cila mblidhet nga shitësi për llogari te shtetit. Konsumatori i fundit është ai që kryen qarkullimin final me shumat e vlerave të shtuara të furnizimit që ai ka blerë në çdo hap që ka kaluar furnizimi.  

Në ditët e sotme TVSH-ja mbetet forma më e favorshme e multiqarkullimit te përgjithshëm te mallrave dhe shërbimeve. Për të qenë e tillë, TVSH-së i duhet të ketë një bazë të gjerë tatimpaguesish, me të ardhura të qëndrueshme. Ajo në strukturën e të ardhurave është një mekanizëm i thjeshtë i vlerësimit dhe mbledhjes së të ardhurave.  

## Shiko edhe 
* Taksa

## Referime
Rhinoplastika

Rinoplastika eshte nje nderhyrje e cila realizon nje hunde ne harmoni me te gjitha tiparet e tjera te fytyres duke i dhene pacientit nje fytyre estetikisht shume te kendshme,dhe nje vetevleresim shume te madh.  Kirurgjia plastike e hundes (rhinoplastika) është procedura më e zakonshme e kirurgjisë plastike. Çdo vit, me qindra njerëz janë të interesuar në përmirësimin e pamjes se hundës se tyre, duke kërkuar konsultime me kirurget plastik me te specializuar te fytyrës. Disa pacientë janë të pakënaqur me formen e lindur te hundes se tyre,ose nje grup tjeter pacientesh te cileve mosha u ka shkaktuar ndryshime te formes se hundes.
 
Pacientë të tjere mund të kërkojnë një përmirësim në frymëmarrje apo korrigjimin e një dëmtimi që ka shtrembëruar dhe deformuar hundën. 
 
Korigjimi i formes se hundes realizohet nepermjet nje nderhyrje kirurgjikale e cila eshte e ndryshme ne paciente te ndryshem ne varesi te difektit qe ka cdo pacient. Rhinoplastika  mund të përmirësojë balancën në mes të hundës dhe karakteristikave të tjera të fytyrës.Disa nga korigjimet me te shpeshta te hundes jane heqja e kurrizit te tepert,ngushtimi i hundes, shkurtimi, ngritja e majes lart, zvogelimi i majes.
 
Rinoplastika eshte nje nderhyrje e cila realizon nje hunde ne harmoni me te gjitha tiparet e tjera te fytyres duke i dhene pacientit nje fytyre estetikisht shume te kendshme,dhe nje vetevleresim shume te madh.
 
Eshte shume e rendesishme nje konsulte paraprake e pacientit me kirurgun i cili do ti shpjegoje hap pas hapi nderhyrjen dhe rezultatin perfundimtar.
Kirurgu e informon pacientin ne menyre ekzakte mbi nderhyrjen dhe rezultatin e saj.

## Referime
http://www.ikub.al/FEMRA_CATEGORY/1303040042/Article-Cfare-eshte-Rhinoplastika-.aspx
Botoksi

Toksina **Botulinium** e njohur gjerësisht si **botoksi** është një toksinë neurotoksike që e prodhon bakteri *Clostridium botulinium* dhe specie të tjera të tilla.

## Referimet
Ishemia

Ishemia eshte nje goditje ne tru, eshte mungesa e furnizimit me gjak dhe oksigjen te trurit. Ka dy lloje goditjesh ne tru. Ishemike dhe Hemoragjike. Meqenese ne shumicen e rasteve goditjet ne tru jane ishemike, ne do te trajtojme keto goditje, goditjet ishemike.

Nje goditje ishemike ndodh kur nje kokel, nje lemsh, nje mpiksje e gjakut bllokon nje nga enet ose arteriet ne tru. Pra, arteria qe con gjak ne tru bllokohet. Kjo kokel apo ky lemsh mund te krijohet ne nje zone tjeter te trupit dhe te levize ne arteriet e gjakut, derisa arrin ne nje ene te ngushte te trurit duke bllokuar furnizimin me gjak.

Truri ka nevoje konstante per oksigjen dhe glukoze qe gjaku sjell. Nese furnizimi me gjak bllokohet per me shume se disa minuta, atehere ajo pjese e trurit ndalon se funksionuari sic duhet dhe indet e asaj pjese te prekur te trurit fillojne dhe vdesin. Demtimi i asaj pjese te prekur te trurit shkakton humbjen e funksioneve te trupit te kontrolluara nga ajo pjese.

Cdo goditje ishemike eshte e ndryshme. Simptomat dhe pasojat variojne nga lloji i goditjes, pjesa e prekur e trurit, dhe madhesia e zones se demtuar. Per disa njerez pasojat jane te renda, per disa mesatare dhe per disa te tjere jane te lehta.

## Referime
https://web.archive.org/web/20131204145155/http://ishemia.webs.com/
Daniel Sturridge

**Daniel Andre Sturridge** (Anglisht:/ˈstʌrɪdʒ/; lindur më 1 shtator 1989) është një futbollist profesionist anglez i cili luan si sulmues për klubin anglez Liverpool dhe kombëtaren angleze.

## Referime
Provinca e Trevizos

**Provinca e Trevizos** është një provincë italiane e Venetos në Itali, me kryeqytet Treviso.

Ajo kufizohet në veri nga Provinca e Belunos, në lindje nga Provinca e Pordenones (Friuli-Venecia Xhulia), në jug nga Provinca e Venecias dhe Provinca e Padovës dhe në perëndim nga Provinca e Viçencës.
York University

right|thumb|300px|York University
**York University**-s është një nga universitetet më të vjetra dhe më me emër në Canada, i themeluar në vitin 1959. Ndodhet në Toronto të Ontario.

Pranimi në YU është shumë selektiv dhe universiteti ka rreth 48000 studente undergraduate dhe 2000 master.
## Shiko edhe 
* Universiteti
## Burimet 
## Lidhje te jashtme 
* York University
Llesh Biba

thumb|300px| Llesh Biba - aktor , skulptor
**Llesh Biba** është aktor dhe skulptor shqiptar nga fshati Nënshejt i Komuna Orosh në Mirditë. Studioi për aktrim dhe më pas punoi si regjisor, që nga viti 1981. Njihet për rolet episodike para viteve '90, dhe ekspozitat e punimeve në dru me motive arbërore duke performuar në rolin e Marin Barletit. Motivi i Skënderbeut zë pjesën më të rëndësishme të punëve artistike në gur dhe dru duke ekspozuar kryesisht në Kosovë, Itali dhe Zvicër.
Veçohet për fantazinë dhe humorin në aktivitetin e tij artistik në dy rrafshe.

## Filmografia 
*Llesh Biba ka interpretuar në disa filma artistikë në disa role: 
*Babai përkrah Rajmonda Bulkut te “Muri i gjallë”, 
*Roja e binarëve të filmi “Binarët”, 
*Spiuni i klasës punëtore te “Guri i Besës” në Rubik, 
*Ballist trim nga Dukati në “Në emër të lirisë”.

## Referime 
*http://www.bksh.al/adlib/scripts/wwwopac.exe?&DATABASE=catalo&OPAC_URL=/adlib/beginner/index_al.html&LANGUAGE=2&lp=Biba,+Llesh&LIMIT=0

## Lidhje të jashtme 
*Faqja zyrtare http://www.lleshbiba-skulptor.com 
*Biba
*www.youtube.com/watch?v=79m9lMCwRZ4
*www.youtube.com/watch?v=S4mBpEBrDu4
*www.youtube.com/watch?v=vxd-SpxZqJk
Vladimir Metani

thumb|300px| Vladimir Metani duke prezantuar një punim artistik nga cikli në gur
**Vladimir Metani** është skulptor dhe aktor nga Elbasani. Në punimet artistike zgjedh të realizojë skulptura me motive mitike dhe legjendare shqiptare në bronz, gur, mozaik dhe rërë. Si aktor ka luajtur në filmat "Head Alternative",  1997  dhe  "Tirana viti 0", 2001.
Autori është autodidakt dhe punimet e tij që bartin figura të hiperbolizuara janë vlerësuar nga studjues si Ramadan Sokoli dhe janë ekspozuar deri në Japoni

## Referime 
*bksh.al

## Lidhje të jashtme 
*Vladimir Metani foto dhe video
*IMDB Vladimir Metani aktor
*flickr - foto e Metanit
*Vladimir Metani alternative head
*filmi Tirana viti 0
Ultratingulli

parapamje|Një ekzaminim me ultratinguj.
**Ultratingulli** është zë me frekuenca më të mëdha se 20 kilohertz. Kjo frekuencë është kufiri i sipërm i dëgjueshëm i përafërt i dëgjimit njerëzor në të rriturit e rinj të shëndetshëm. Parimet fizike të valëve akustike zbatohen për çdo gamë frekuence, duke përfshirë ultratinguj. Pajisjet tejzanor funksionojnë me frekuenca nga 20 kHz deri në disa gigahertz.

Ekografia me ultratinguj përdoret në shumë fusha. Pajisjet tejzanor përdoren për të zbuluar objektet dhe për të matur distancat. Imazhet me ultratinguj ose sonografia përdoren shpesh në mjekësi. Në testimin jo destruktiv të produkteve dhe strukturave, ultratingulli përdoret për të zbuluar të metat e padukshme. Industrialisht, ultratingulli përdoret për pastrimin, përzierjen dhe përshpejtimin e proceseve kimike. Kafshët si lakuriqët e natës dhe derrat përdorin ultratinguj për të gjetur prenë dhe pengesat.

## Shiko edhe 
* Tingulli

## Referime
Turizmi i Shteteve - Maroku

Maroku bazuar ne pozitat gjeografike te tij ka nje turizem mjaft te zhvilluar.Bazuar kjo edhe ne poziten e tij si nje prej bvendeve me te pasura ne pjesen veriore.